
ประกาศคุณูปการ
รายงานผลการพัฒนาชุดการจัดกิจกรรมการเรียนรู้ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 ฉบับนี้สำเร็จสมบูรณ์ได้ด้วยความกรุณาและความช่วยเหลืออย่างดียิ่งจาก นางรัจนา  รัตนวารี  ดร.จินดา ศรีญาณลักษณ์ ดร.แสงอรุณ  ขจรน้ำทรง   และนางศิริพร  สุยะวงค์ ที่ได้กรุณาให้ความอนุเคราะห์เป็นผู้เชี่ยวชาญพิจารณาความถูกต้อง  และความเหมาะสมของเครื่องมือทั้งหมดที่ใช้ในการศึกษา
  ขอขอบพระคุณนางรัจนา  รัตนวารี รองผู้อำนวยการสถานศึกษา รักษาการในตำแหน่ง

ผู้อำนวยการสถานศึกษาโรงเรียนเทศบาลบ้านศรีมหาราชา  ตลอดจนคณะครูทุกท่านที่ได้ให้ความช่วยเหลือ  และอำนวยความสะดวกในการเก็บรวบรวมข้อมูลในการศึกษาครั้งนี้  

ประโยชน์และคุณค่าจากการพัฒนาชุดการจัดกิจกรรมการเรียนรู้ กลุ่มสาระการเรียนรู้                    ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 ที่จัดทำขึ้นฉบับนี้  ผู้ศึกษาขอน้อมบูชาพระคุณบิดา มารดา ครู อาจารย์ และผู้มีพระคุณทุกท่านที่ได้ให้ชีวิต สติปัญญา และคุณธรรมความดีอันมีค่ายิ่งในการดำเนินชีวิตของผู้ศึกษา  ด้วยความสำนึกในพระคุณเป็นอย่างสูง

                                                            ปาลิดา    ยางงาม
ชื่อเรื่อง              รายงานผลการพัฒนาชุดการจัดกิจกรรมการเรียนรู้ กลุ่มสาระการเรียนรู้ 
                        ภาษาต่างประเทศ (ภาษาอังกฤษ) ชั้นมัธยมศึกษาปีที่ 1
ผู้ศึกษา
             นางสาวปาลิดา    ยางงาม
ตำแหน่ง
ครู วิทยฐานะครูชำนาญการ
โรงเรียน             โรงเรียนเทศบาลบ้านศรีมหาราชา  เทศบาลเมืองศรีราชา  จังหวัดชลบุรี  
ปีที่ศึกษา            2559
บทคัดย่อ
                                    การศึกษาครั้งนี้ มีความมุ่งหมายเพื่อ  1) พัฒนาชุดการจัดกิจกรรมการเรียนรู้ กลุ่มสาระ
                       การเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 ที่มีประสิทธิภาพตามเกณฑ์ 75/75   
                       2)  ศึกษาค่าดัชนีประสิทธิผลของชุดการจัดกิจกรรมการเรียนรู้  กลุ่มสาระการเรียนรู้ภาษาต่างประเทศ  (ภาษาอังกฤษ) ชั้นมัธยมศึกษาปีที่ 1 และ 3) ศึกษาความพึงพอใจของนักเรียนชั้นมัธยมศึกษาปีที่ 1
โรงเรียนเทศบาลบ้านศรีมหาราชาที่มีต่อการจัดการเรียนรู้โดยใช้ชุดการจัดกิจกรรมการเรียนรู้ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 กลุ่มตัวอย่างที่ใช้ในการศึกษา  
ได้แก่  นักเรียนชั้นมัธยมศึกษาปีที่ 1/1 ที่เรียนในภาคเรียนที่ 2 ปีการศึกษา 2559 โรงเรียนเทศบาล        บ้านศรีมหาราชา  เทศบาลเมืองศรีราชา  จังหวัดชลบุรี  จำนวน 38  คน โดยการสุ่มแบบกลุ่ม               (Cluster  random  sampling)  เครื่องมือที่ใช้ในการศึกษาประกอบด้วย  1) ชุดการจัดกิจกรรม                 การเรียนรู้ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 จำนวน 12 ชุด
                        2)  แบบทดสอบวัดผลสัมฤทธิ์ทางการเรียน จำนวน  30  ข้อ และ 3) แบบวัดความพึงพอใจของ
                       นักเรียน  จำนวน 12 ข้อ 

     ผลการศึกษาพบว่า
                                      1.  ประสิทธิภาพของชุดการจัดกิจกรรมการเรียนรู้ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 ที่ผู้ศึกษาสร้างขึ้นมีประสิทธิภาพเท่ากับ 76.90/77.72  ซึ่งสูงกว่าเกณฑ์ 75/75 ที่กำหนดไว้
                                       2.  ดัชนีประสิทธิผลของชุดการจัดกิจกรรมการเรียนรู้ กลุ่มสาระการเรียนรู้
                       ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 มีค่าเท่ากับ  0.5974 ซึ่งแสดงว่า  นักเรียน
                       ชั้นมัธยมศึกษาปีที่ 1 โรงเรียนเทศบาลบ้านศรีมหาราชา มีพัฒนาการทางการเรียนเพิ่มขึ้น 0.5974                  หรือคิดเป็นร้อยละ 59.74 จากการเรียนการสอนโดยใช้ชุดการจัดกิจกรรมการเรียนรู้ กลุ่มสาระ          การเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1
               3.  นักเรียนชั้นมัธยมศึกษาปีที่ 1 มีความพึงพอใจต่อการจัดการเรียนรู้โดยใช้                     ชุดการจัดกิจกรรมการเรียนรู้ กลุ่มสาระการเรียนรู้ภาษาต่างประเทศ (ภาษาอังกฤษ) 
ชั้นมัธยมศึกษาปีที่ 1 มีค่าเฉลี่ยเท่ากับ 4.58  และส่วนเบี่ยงเบนมาตรฐานเท่ากับ  0.51 แสดงว่า  นักเรียนชั้นมัธยมศึกษาปีที่ 1 มีความพึงพอใจต่อการจัดการเรียนรู้ อยู่ในระดับมากที่สุด ซึ่งมีความเหมาะสมที่จะนำไปใช้ในการสอนได้เป็นอย่างดี  

    จากการศึกษาครั้งนี้ทำให้ได้ชุดการจัดกิจกรรมการเรียนรู้ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 ที่มีประสิทธิภาพและสามารถนำไปใช้            ให้เกิดการพัฒนากับการจัดการเรียนการสอนต่อไป
